చెన్నై:అధికార అన్నాడీఎంకేలో రేగిన సంక్షోభం ముఖ్యమంత్రి పళనిస్వామి, పన్నీరుసెల్వం చేతులు కలపడంతో సమసిన సంగతి తెలిసిందే. అయితే ఊహించని ఈ పరిణామంతో దినకరన్, ఆయన మద్దతుదారులు పళని, పన్నీరు వర్గాలపై రగిలిపోతున్నారు. ఆ అసంతృప్తి సెగ పన్నీరు సెల్వం వర్గానికి మధురై ఎయిర్పోర్ట్లో తగిలింది. పన్నీరు సెల్వం పెరియాకులం వెళ్లడానికి ఆయన మద్దతుదారులతో కలిసి గురువారం రాత్రి 7.20 నిమిషాలకు మధురై విమానాశ్రయానికి వచ్చారు. పన్నీరు సెల్వం, ఆయన వర్గం కనిపించగానే ఎయిర్పోర్ట్లో ఉన్న దినకరన్ మద్దతుదారులు వ్యతిరేక నినాదాలు చేశారు.శశికళకు, దినకరన్కు అనుకూలంగా కేకలు వేయడంతో పన్నీరు సెల్వం వర్గం రగిలిపోయింది. ఈ సమయంలో ఇరు వర్గాల మధ్య ఘర్షణ జరిగింది. వాగ్వాదంగా మొదలైన ఘర్షణ చివరకు భౌతిక దాడులకు పాల్పడే వరకూ వెళ్లింది. ఇరు వర్గాల మధ్య జరిగిన దాడిలో కొందరు కార్యకర్తలు గాయపడ్డారు. గాయపడిన వారిని చికిత్స నిమిత్తం ఆసుపత్రికి తరలించారు. ఎయిర్పోర్ట్ భద్రతా సిబ్బంది అప్రమత్తం కావడంతో గొడవ సద్దుమణిగింది. పరిస్థితిని అదుపు చేసేందుకు పోలీసులు లాఠీ చార్జి చేశారు.
chennai:adhikara annadienkelo regina sankshobham mukhyamantri palaniswamy, panneeruselvam chetulu kalapadamtho samasina sangati telisinde. ayithe oohinchani ee parinaamamtho dinakaran, aayana maddatudaarulu palani, panneeru vargaalapai ragilipotunnaru. aa asantrupti sega panneeru selvam vargaaniki madhurai airportlo tagilindi. panneeru selvam periyaakulam velladaaniki aayana maddatudaarulatoe kalisi guruvaram raatri 7.20 nimishaalaku madhurai vimaanaasrayaaniki vachaaru. panneeru selvam, aayana vargam kanipinchagaane airportlo unna dinakaran maddatudaarulu vyatireka ninaadaalu chesaru.sasikalaku, dinakaranku anukuulamgaa kekalu veyadamtho panneeru selvam vargam ragilipoyindi. ee samayamlo iru vargala madhya gharshana jarigindi. vaagvaadamgaa modalaina gharshana chivaraku bhautika daadulaku palpade varakuu vellindi. iru vargala madhya jarigina daadilo kondaru kaaryakartalu gayapaddaru. gaayapadina vaarini chikitsa nimittam aasupatriki taralinchaaru. airport bhadrata sibbandi apramattam kaavadamtho godava saddumanigindi. paristhitini adupu chesenduku poliisulu laathee charji chesaru.